title: Rozhodnutie Rady guvernérov z 20. januára 2016 o zmene rokovacieho poriadku EIB s cieľom zohľadniť posilnenie riadenia EIB [2016/772]

text:
               18.5.2016

               SK

               Úradný vestník Európskej únie

               L 127/55

         ROZHODNUTIE RADY GUVERNÉROV
   z 20. januára 2016
   o zmene rokovacieho poriadku EIB s cieľom zohľadniť posilnenie riadenia EIB [2016/772]
   RADA GUVERNÉROV EURÓPSKEJ INVESTIČNEJ BANKY,
   SO ZRETEĽOM NA:

               1.

               článok 7 ods. 3 písm. h) štatútu, podľa ktorého Rada guvernérov schvaľuje rokovací poriadok banky;

               2.

               článok 11 ods. 1 štatútu, podľa ktorého Rada guvernérov menuje na návrh správnej rady členov predstavenstva;

               3.

               článok 11 ods. 2 štatútu, podľa ktorého môže Rada guvernérov na základe kvalifikovanej väčšiny rozhodnúť o odvolaní člena predstavenstva z funkcie,

         KEĎŽE banka chce posilniť úlohu výboru pre etiku a právny súlad a posilniť svoje interné pravidlá týkajúce sa menovania a možného pozastavenia výkonu funkcie členov predstavenstva banky,
   KEĎŽE úloha výboru pre etiku a právny súlad by mala byť posilnená zavedením možnosti pre tento výbor vydávať stanoviská v akejkoľvek etickej záležitosti týkajúcej sa člena predstavenstva alebo správnej rady,
   KEĎŽE rada guvernérov, ktorá je v zmysle štatútu orgánom oprávneným rozhodnúť o odvolaní členov predstavenstva banky, môže tiež rozhodnúť o dočasnom pozastavení výkonu funkcie člena predstavenstva,
   KEĎŽE delegovanie právomoci pozastaviť výkon funkcie členov predstavenstva v konkrétne určených okolnostiach a na časovo obmedzené obdobie umožní banke pružne reagovať na výnimočné situácie; v navrhovanom mechanizme sa predpokladá takéto delegovanie zo strany prezidenta banky so súhlasom predsedu Rady guvernérov alebo zo strany predsedu Rady guvernérov v prípadoch týkajúcich sa prezidenta banky,
   KEĎŽE každé takéto rozhodnutie o pozastavení výkonu funkcie nasleduje až po konzultácii s výborom pre etiku a právny súlad;
   KEĎŽE platné príslušné postupy sa uvádzajú v novom článku 23.b rokovacieho poriadku banky,
   KEĎŽE v rámci uvedených pravidiel sa prijatie dodatočných vykonávacích pravidiel na pozastavenie výkonu funkcie, ako aj na odvolanie z funkcie deleguje na správnu radu,
   KEĎŽE uvedené pravidlá by mali byť schválené kvalifikovanou väčšinou hlasov Rady guvernérov v zmysle článku 11 ods. 2 štatútu,
   KEĎŽE s cieľom podporiť Radu guvernérov banky v jej rozhodnutí vo veciach menovania členov predstavenstva sa zriaďuje ad hoc menovací poradný výbor, ktorého úlohou bude vydávať nezáväzné stanoviská,
   KEĎŽE s cieľom uľahčiť rozhodovanie vo veci takýchto menovaní a v snahe reagovať na nedávny vývoj v oblasti najlepšej bankovej praxe by rokovací poriadok banky mal obsahovať isté kritériá, ktoré sa budú uplatňovať pri rozhodnutiach o menovaní,
   KEĎŽE sú potrebné viaceré technické zmeny v článku 11 ods. 3 rokovacieho poriadku zamerané na zabezpečenie hladkého fungovania mnohých výborov zriadených v rámci správnej rady, ako napríklad výboru pre politiku rizík,
   na základe kvalifikovanej väčšiny ROZHODLA TAKTO:

               1.

               Článok 11 ods. 3 a 4 rokovacieho poriadku banky sa menia a do rokovacieho poriadku banky sa vkladajú dva nové články 23a a 23b, ako sa uvádza v dokumente 16/01.

               2.

               Zmenený rokovací poriadok vstupuje do platnosti v 120. deň po dni prijatia tohto rozhodnutia alebo 1. septembra 2016, podľa toho, čo nastane neskôr.

               3.

               Zmenený rokovací poriadok bude uverejnený v Úradnom vestníku Európskej únie.

            V mene Rady guvernérov

            predseda

         H.-J. SCHELLING

            tajomník

         K. TRÖMEL

      PRÍLOHA
      Rokovací poriadok Európskej investičnej banky, schválený 4. decembra 1958 a zmenený a doplnený 15. januára 1973, 9. januára 1981, 15. februára 1986, 6. apríla 1995, 19. júna 1995, 9. júna 1997, 5. júna 2000, 7. marca 2002, 1. mája 2004, 12. mája 2010, 25. apríla 2012, 26. apríla 2013 a 20. januára 2016 Radou guvernérov
      KAPITOLA I

         FINANČNÝ ROK

      Článok 1
      Finančný rok banky sa začína každý rok 1. januára a končí sa 31. decembra.
      KAPITOLA II

         RADA GUVERNÉROV

      Článok 2
      1.   Rada guvernérov zasadá, keď ju zvolá jej predseda z vlastnej iniciatívy alebo na žiadosť jedného z jej členov. Prezident banky môže z vlastnej iniciatívy alebo na žiadosť správnej rady požiadať predsedu Rady guvernérov, aby zvolal radu.
      2.   Rada guvernérov organizuje výročné zasadnutie s cieľom preskúmať výročnú správu a určiť všeobecné smernice pre banku.
      3.   Rada guvernérov môže rozhodnúť o tom, že výročná správa obsahujúca účtovnú závierku (súvahu, výkaz ziskov a strát, výkaz špeciálneho oddelenia, poznámky k účtovnej závierke vrátane jej konsolidovanej verzie a všetky ostatné výkazy potrebné na zhodnotenie finančnej situácie banky alebo jej výsledkov) bude prijatá mimo výročného zasadnutia vrátane písomného postupu.
      4.   Na zasadnutia Rady guvernérov môžu byť pozvaní členovia predstavenstva. Členovia správnej rady, predstavenstva a výboru audítorov sa zúčastňujú na výročnom zasadnutí Rady guvernérov.
      Článok 3
      1.   Oznámenie o zasadnutiach Rady guvernérov sa musí zverejniť najmenej tridsať dní pred stanoveným dňom každého zasadnutia.
      2.   Členovia Rady guvernérov musia mať program a súvisiace dokumenty k dispozícii najmenej dvadsať dní pred zasadnutím.
      3.   Každý guvernér môže požiadať o zaradenie bodov do programu zasadnutia rady, ak predloží svoju požiadavku písomne predsedovi Rady guvernérov najmenej pätnásť dní pred zasadnutím.
      4.   Na časové limity stanovené v predchádzajúcich odsekoch sa nemusí prihliadať, ak s tým súhlasia všetci členovia rady alebo ak v naliehavom prípade o to požiada predseda Rady guvernérov na žiadosť prezidenta banky.
      Článok 4
      Rada guvernérov robí rozhodnutia v súlade s článkom 8 štatútu Európskej investičnej banky (ďalej v texte ako „štatút“).
      Článok 5
      1.   Predseda Rady guvernérov a predseda správnej rady môžu dať hlasovať o rozhodnutiach písomnou alebo elektronickou korešpondenciou.
      2.   Rozhodnutia sa považujú za prijaté ihneď, ako sekretariát Rady guvernérov dostane postačujúci počet hlasov v prospech rozhodnutia.
      3.   Hlasovanie písomnou alebo elektronickou korešpondenciou, prípadne tichým postupom sa považuje za postup bežne používaný na vymenovanie členov správnej rady, predstavenstva a výboru audítorov.
      4.   Okrem oblastí, pri ktorých sa vyžaduje jednomyseľnosť alebo kvalifikovaná väčšina, môže Rada guvernérov na návrh správnej rady na tento účel prijať rozhodnutia tichým postupom. Rozhodnutie tichým postupom sa považuje za prijaté do šiestich týždňov odo dňa, keď bolo oznámenie o ňom doručené, pokiaľ polovica členov rady alebo počet členov predstavujúcich viac ako polovicu upísaného imania neuviedli, že s tým nesúhlasia.
      Každý guvernér môže požiadať, aby bol tichý postup prerušený.
      Článok 6
      Každý guvernér môže dostať písomné splnomocnenie najviac od jedného zo svojich kolegov, aby ho na zasadnutí Rady guvernérov zastupoval a hlasoval zaňho.
      Článok 7
      1.   Vo funkcii predsedu sa členovia rady striedajú podľa poradia protokolu členských štátov, ktorý stanovila Rada Európskej únie.
      2.   Funkčné obdobie člena rady ako predsedu sa končí na konci dňa výročného zasadnutia alebo na konci dňa, keď bola schválená účtovná závierka za predchádzajúci finančný rok, podľa toho, čo bude neskôr. Funkčné obdobie nového predsedu sa začína nasledujúci deň.
      Článok 8
      Z rokovaní Rady guvernérov sa vyhotovuje zápisnica. Podpisuje ju predseda a sekretár.
      Článok 9
      Každý člen Rady guvernérov môže využiť možnosť jedného z úradných jazykov Únie. Môže požiadať o to, aby sa ktorýkoľvek dokument prerokúvaný radou vyhotovil v jazyku podľa jeho želania.
      Článok 10
      Korešpondencia pre Radu guvernérov sa zasiela na sekretariát Rady guvernérov v sídle banky.
      KAPITOLA III

         SPRÁVNA RADA

      Článok 11
      1.   Správna rada zasadá najmenej šesťkrát za rok a na každom zasadnutí rozhodne o termíne konania ďalšieho zasadnutia.
      2.   Predseda zvoláva správnu radu predčasne, ak o to požiada jedna tretina hlasujúcich členov alebo ak to predseda považuje za nevyhnutné.
      3.   V rámci správnej rady sa ako súčasť jej zodpovedností a v súlade s článkom 18 tohto poriadku zriaďuje výbor pre odmeňovanie zamestnancov a rozpočet, zodpovedný za vopred určené záležitosti, s cieľom poskytnúť správnej rade nezáväzné stanoviská, aby sa uľahčil rozhodovací proces.
      Ako súčasť svojich zodpovedností a v súlade s článkom 18 tohto poriadku môže správna rada rozhodnúť o vytvorení výboru pre politiku rizík a výboru pre politiku kapitálovej účasti, ktorých členovia sú menovaní a ktorých rokovacie poriadky sa prijímajú pri ich vzniku. Tieto výbory môžu v prípade potreby zasadať spoločne a na zasadnutie prizvať výbor audítorov. Vydávajú odporúčania a poskytujú nezáväzné stanoviská správnej rade, aby sa uľahčil rozhodovací proces.
      Výbory uvedené v tomto odseku sa skladajú z niektorých členov správnej rady alebo ich zástupcov.
      Uvedeným výborom predsedá prezident, ktorý môže delegovať vedenie týchto výborov na člena správnej rady alebo na viceprezidenta. Generálny sekretár zabezpečuje pre uvedené výbory sekretárske služby.
      4.   Zriaďuje sa výbor pre etiku a právny súlad, zložený zo štyroch členov rady pôsobiacich vo funkcii najdlhšie, ktorí sa na ňom zúčastňujú dobrovoľne, a z predsedu výboru audítorov. Výboru predsedá člen rady, ktorý vo funkcii pôsobí najdlhšie, pričom funkčné obdobie predsedu výboru je tri roky a je obnoviteľné v súlade s podmienkami stanovenými v pravidlách upravujúcich činnosť výboru. Výbor pre etiku a právny súlad:

                  —

                  rozhoduje o všetkých možných konfliktoch záujmov členov alebo bývalých členov správnej rady, predstavenstva alebo na dobrovoľnom základe členov výboru audítorov,

                  —

                  vydáva stanoviská súvisiace s akoukoľvek etickou záležitosťou týkajúcou sa členov správnej rady alebo predstavenstva,

                  —

                  vykonáva všetky ostatné právomoci upravené v tomto poriadku.

            Uplatňuje právne ustanovenia o nezlučiteľnosti funkcií, ktoré prijala Rada guvernérov. Výbor informuje správnu radu a Radu guvernérov o prijatých rozhodnutiach.
      Vedúci kancelárie pre právny súlad sa zúčastňuje na zasadnutiach výboru bez práva hlasovať.
      Generálny inšpektor sa zúčastňuje na zasadnutiach výboru bez práva hlasovať, keď sa rokuje o veciach spojených s podvodmi, ako sú napríklad záležitosti súvisiace s politikou EIB na boj proti podvodom v znení aktuálnych zmien.
      Rada guvernérov prijíma pravidlá upravujúce činnosť výboru pre etiku a právny súlad.
      Článok 12
      1.   Oznámenie o zasadnutiach správnej rady spolu s podrobným programom sa musí zvyčajne zverejňovať najmenej pätnásť dní pred stanoveným dátumom každého zasadnutia.
      2.   Členovia správnej rady majú dokumenty k dispozícii najmenej desať pracovných dní pred každým zasadnutím. Banka môže použiť elektronické prostriedky.
      3.   Každý člen správnej rady môže požiadať o zaradenie bodov do programu zasadnutia rady, ak predloží svoju požiadavku písomne predsedovi správnej rady najmenej päť dní pred zasadnutím.
      4.   V naliehavých prípadoch môže predseda zvolať radu ihneď. O rozhodnutiach sa môže dať hlasovať takisto písomnou alebo elektronickou korešpondenciou. Predseda môže tiež použiť tichý postup za podmienok stanovených správnou radou.
      Článok 13
      Každý člen správnej rady môže využiť možnosť jedného z úradných jazykov Únie. Môže požiadať o to, aby sa ktorýkoľvek dokument prerokúvaný radou vyhotovil v jazyku podľa jeho želania.
      Článok 14
      1.   Na zasadnutiach správnej rady sa môžu zúčastňovať zástupcovia. Zástupcovia nominovaní štátom alebo na základe spoločného súhlasu viacerých štátov alebo nominovaní Komisiou môžu zastupovať členov správnej rady nominovaných štátom, jedným z týchto štátov, resp. Komisiou. Zástupcovia nemajú právo hlasovať okrem prípadu, keď zastupujú jedného alebo viacerých členov správnej rady alebo keď boli poverení tak konať v súlade s ustanoveniami odseku 5 tohto článku.
      2.   Ak článok 9 ods. 2 štatútu ustanovuje, že štát nominuje jedného člena správnej rady a dvoch zástupcov, člen správnej rady uvedie, ktorý zástupca ho má podľa priority zastupovať, ak sa nemôže na zasadnutí zúčastniť; v opačnom prípade sa uplatňujú pravidlá ustanovené v nasledujúcom odseku.
      3.   Ak článok 9 ods. 2 štatútu ustanovuje, že viaceré členské štáty nominujú jednotlivo jedného člena správnej rady a spoločne nominujú viacerých zástupcov, v prípade chýbajúceho výslovného poverenia sa určí zástupca na výkon funkcie člena správnej rady, ak sa tento nemôže zúčastniť na zasadnutí, a to v nasledujúcom poradí:

                  a)

                  zástupca určený v čase nominácie alebo vymenovania zástupcov;

                  b)

                  zástupca pôsobiaci vo funkcii najdlhšie;

                  c)

                  zástupca, ktorý je z hľadiska veku najstarší.

            4.   Člen správnej rady, ktorý ukončí výkon svojej funkcie alebo zomrie, je zastupovaný zástupcom určeným v súlade s pravidlami uvedenými v písm. a), b) a c) predchádzajúceho odseku, až kým Rada guvernérov nevymenuje nového člena.
      5.   Ak sa člen správnej rady nemôže zúčastniť na zasadnutí a nedokáže si zabezpečiť zástupcu, môže svoj hlas písomne delegovať na iného člena správnej rady.
      6.   Žiadny člen správnej rady nemá viac ako dva hlasy.
      Článok 15
      1.   Kvórum ustanovené v článku 10 ods. 2 štatútu je osemnásť hlasujúcich prítomných členov.
      2.   Rozhodnutia správnej rady sa prijímajú v súlade s článkom 10 ods. 2 štatútu.
      3.   Jednomyseľnosť ustanovená v článku 19 ods. 5 a 6 štatútu znamená celkový počet odovzdaných hlasov hlasujúcich členov alebo zastupovaných členov v prospech rozhodnutia.
      Článok 16
      1.   V súlade so štvrtým pododsekom článku 9 ods. 2 štatútu správna rada kooptuje šiestich odborníkov bez práva hlasovať: troch ako riadnych členov a troch ako zástupcov.
      2.   Prezident navrhne správnej rade kandidátov na riadneho člena a kandidátov na zástupcu na obdobie končiace sa na konci funkčného obdobia členov správnej rady.
      3.   Títo kandidáti sa vyberajú z osôb so vzdelaním a preukázanými skúsenosťami v oblasti súvisiacimi s činnosťami banky.
      4.   Správna rada schvaľuje návrh prezidenta v súlade s postupom stanoveným v prvej vete článku 10 ods. 2 štatútu.
      5.   Kooptovaní odborníci požívajú práva nehlasujúcich členov správnej rady a majú tie isté povinnosti.
      Článok 17
      Zo zasadnutí správnej rady sa vyhotovuje zápisnica. Podpisuje ju predseda zasadnutia a predseda, ktorý predsedá zasadnutiu, počas ktorej je zápisnica schválená, ako aj sekretár zasadnutia.
      Článok 18
      1.   V súlade s článkom 9 ods. 1 štatútu vykonáva správna rada tieto právomoci:

                  —

                  na návrh predstavenstva stanovuje podmienky vytvárajúce všeobecný rámec pre finančné, záručné a výpožičné operácie banky najmä tým, že schvaľuje podmienky na určovanie úrokových sadzieb, provízií a iných poplatkov,

                  —

                  na návrh predstavenstva prijíma politické rozhodnutia týkajúce sa riadenia banky,

                  —

                  zabezpečuje konzistentnosť politík a aktivít skupiny EIB,

                  —

                  schvaľuje finančné a záručné operácie navrhnuté predstavenstvom,

                  —

                  splnomocňuje predstavenstvo, aby vykonávalo výpožičné operácie a súvisiace činnosti treasury a derivátne činnosti v rámci globálnych programov, ktoré vytvára,

                  —

                  dohliada na finančnú rovnováhu banky a kontrolu rizika,

                  —

                  rozhoduje o kľúčových riadiacich dokumentoch banky predkladaných predstavenstvom – najmä o operačnom pláne banky, ročnom rozpočte a účtovnej závierke vrátane jej konsolidovanej verzie – a prípadne o ich implementácii,

                  —

                  preskúmava návrhy predstavenstva predkladané Rade guvernérov,

                  —

                  prijíma špeciálne ustanovenia banky týkajúce sa prístupu k dokumentom,

                  —

                  určuje ustanovenia vzťahujúce sa na kooptovaných odborníkov,

                  —

                  po konzultácii s výborom audítorov prijíma účtovné zásady platné pre účtovné závierky banky.

            2.   Vo všeobecnosti zabezpečuje, aby bolo riadenie banky v súlade so zmluvou, štatútom, smernicami stanovenými Radou guvernérov a inými dokumentmi, ktorými sa banka riadi pri výkone svojich povinností podľa zmluvy. Pri výkone svojich právomocí môže správna rada požiadať predstavenstvo o iniciatívu a predloženie návrhov.
      3.   Na základe rozhodnutia prijatého kvalifikovanou väčšinou môže delegovať niektoré svoje právomoci na predstavenstvo. Stanovuje podmienky takéhoto delegovania a dohliada na jeho výkon.
      4.   Vykonáva všetky ostatné právomoci stanovené v štatúte a v prijímaných pravidlách a rozhodnutiach prenáša na predstavenstvo zodpovedajúce vykonávacie právomoci, čo znamená, že predstavenstvo je zodpovedné v súlade s článkom 11 ods. 3 štatútu za bežný chod banky pod dohľadom prezidenta a pod dohľadom správnej rady.
      Článok 19
      1.   Keď sa členovia správnej rady zúčastňujú na zasadnutiach správnej rady, majú nárok na náhradu svojich výdavkov na cestovné a stravné.
      2.   Rada guvernérov určuje výšku príspevku na účasť členov správnej rady a ich zástupcov.
      KAPITOLA IV

         PREDSTAVENSTVO

      Článok 20
      1.   Predstavenstvo je stály zastupiteľský a rozhodovací orgán banky bez toho, aby boli dotknuté ustanovenia štatútu.
      2.   Zasadá, ak si to vyžaduje chod banky.
      Článok 21
      1.   Aby boli jeho rozhodnutia a stanoviská platné, pri ich prijímaní a predkladaní musia byť prítomní najmenej piati členovia predstavenstva.
      2.   Prezident predsedá zasadnutiam správnej rady, výborov zriadených v súlade s článkom 11 ods. 3 tohto poriadku a predstavenstva. Ak sa prezident nemôže zúčastniť na zasadnutí, je chorý alebo by išlo o konflikt záujmov, zastupuje ho viceprezident pôsobiaci vo funkcii najdlhšie. Ak dvaja alebo viacerí viceprezidenti sú vo funkcii rovnako dlho, prezidenta zastupuje viceprezident, ktorý je najstarší z hľadiska veku.
      3.   Rozhodnutia sa prijímajú jednoduchou väčšinou hlasov odovzdaných prítomnými členmi. Každý člen predstavenstva má jeden hlas. V prípade nerozhodného výsledku v hlasovaní členov predstavenstva má rozhodujúci hlas prezident.
      4.   Predstavenstvo môže delegovať prijatie riadiacich alebo administratívnych opatrení na prezidenta alebo na jedného alebo viacerých viceprezidentov s výhradou obmedzení a podmienok stanovených v rozhodnutí o delegovaní. Každé takto prijaté rozhodnutie sa ihneď oznamuje predstavenstvu.
      Predstavenstvo môže delegovať prijatie iných opatrení spoločne na prezidenta a na jedného alebo viac viceprezidentov s výhradou obmedzení a podmienok stanovených v rozhodnutí o delegovaní, ak nie je možné za daných okolností prijať rozhodnutie na zasadnutí. Každé takto prijaté rozhodnutie sa ihneď oznamuje predstavenstvu.
      5.   Predstavenstvo môže hlasovať o rozhodnutí a prijať ho písomnou alebo elektronickou korešpondenciou. Predstavenstvo môže takisto využiť aj tichý postup a vo výnimočných prípadoch aj telekonferenciu za podmienok, aké stanoví.
      Článok 22
      Z rokovaní predstavenstva vyhotovuje generálny sekretár zápisnicu, ktorú schvaľuje predstavenstvo a ktorú podpisujú prezident banky a generálny sekretár.
      Článok 23
      1.   V súlade s článkom 11 ods. 3 a 7 štatútu je predstavenstvo kompetentné prijímať a implementovať administratívne poriadky súvisiace s organizáciou a chodom oddelení banky vrátane personálneho manažmentu, predpisy vzťahujúce sa na zamestnancov a zodpovedajúce práva a povinnosti bez toho, aby bol dotknutý služobný poriadok. Informuje o nich správnu radu.
      2.   Predstavenstvo je takisto kompetentné za tých istých podmienok uzatvárať všetky zmluvy so zamestnancami.
      3.   V rámci vyššie uvedeného má prezident právomoc rozhodovať o všetkých jednotlivých zamestnaneckých záležitostiach, robiť kompromisy, urovnávať spory, uzatvárať dohody a vo všeobecnosti robiť všetko, čo je užitočné a nevyhnutné v záujme banky, a to v súlade s článkom 11 ods. 7 štatútu.
      Článok 23a
      1.   Členovia predstavenstva musia byť osoby nezávislé, odborne spôsobilé a so skúsenosťami vo finančnom a bankovom sektore alebo v oblasti záležitostí Európskej únie. V každom prípade musia:

                  —

                  byť bezúhonní a mať výbornú povesť,

                  —

                  mať dostatočné vedomosti, zručnosti a odborné znalosti potrebné na výkon svojich povinností.

            Celkové zloženie predstavenstva musí odrážať primerane širokú škálu odborných znalostí, ako aj rodovú rôznorodosť.
      2.   Menovací poradný výbor sa zriaďuje s cieľom vydávať nezáväzné stanoviská týkajúce sa vhodnosti kandidátov vykonávať povinnosti člena predstavenstva v zmysle kritérií uvedených v predchádzajúcom odseku a stanovených v pravidlách upravujúcich činnosť tohto výboru skôr, než Rada guvernérov vymenuje členov v zmysle článku 11 ods. 1 štatútu.
      Výbor sa skladá z piatich členov z prostredia mimo banky vymenovaných Radou guvernérov na návrh prezidenta, ktorí sú nezávislí, odborne spôsobilí, bezúhonní a s dobrou povesťou. Členovia výboru musia mať príslušné odborné skúsenosti, najmä odborné znalosti v oblasti bankovníctva vrátane bankového dohľadu alebo financií zo súkromného alebo verejného sektora, respektíve rozsiahle znalosti o záležitostiach Európskej únie. Celkové zloženie výboru odráža primerane širokú škálu odborných znalostí, ako aj rodovú rôznorodosť. Členovia výboru sú menovaní na obdobie šiestich rokov a opätovne môžu byť menovaní iba raz.
      Banka zabezpečuje pre výbor sekretárske služby. Rada guvernérov prijíma pravidlá upravujúce činnosť výboru.
      Článok 23b
      1.   V prípade závažného alebo údajného závažného pochybenia člena predstavenstva, a to podstatným neplnením si svojich odborných povinností, porušením právnych predpisov alebo inou udalosťou, ktorá môže vážne poškodiť dobré meno banky alebo spôsobiť, že dotknutý člen už nemôže riadne vykonávať svoje povinnosti, môže prezident so súhlasom predsedu Rady guvernérov pozastaviť výkon funkcie dotknutého člena predstavenstva v súlade s ustanoveniami tohto článku 23b.
      V prípadoch týkajúcich sa prezidenta môže výkon funkcie prezidenta pozastaviť predseda Rady guvernérov.
      2.   Rozhodnutie o pozastavení výkonu funkcie:

                  —

                  sa prijíma po konzultácii s výborom pre etiku a právny súlad a po prijatí všetkých súvisiacich pozorovaní týkajúcich sa dotknutého člena predstavenstva,

                  —

                  sa bezodkladne oznámi správnej rade a Rade guvernérov,

                  —

                  je časovo obmedzené na obdobie troch mesiacov, počas ktorého Rada guvernérov dá hlasovať o predĺžení tohto rozhodnutia na dodatočné obdobie až deviatich mesiacov, pričom rozhodnutie sa prijíma kvalifikovanou väčšinou. Na tento účel výbor pre etiku a právny súlad poskytne Rade guvernérov stanovisko a súvisiace pozorovania týkajúce sa dotknutého člena predstavenstva. Rada guvernérov bude pred ukončením trojmesačného obdobia pozastavenia výkonu funkcie hlasovať a hlasovanie sa následne uzatvorí.

            3.   Ak Rada guvernérov do troch mesiacov rozhodne o predĺžení pozastavenia výkonu funkcie na dodatočné obdobie, výkon funkcie dotknutého člena predstavenstva sa pozastavuje do konca takéhoto dodatočného obdobia, pokiaľ:

                  —

                  Rada guvernérov na základe kvalifikovanej väčšiny neprijme rozhodnutie o obnovení výkonu funkcie,

                  —

                  Rada guvernérov na základe kvalifikovanej väčšiny neprijme rozhodnutie o odvolaní podľa článku 11 ods. 2 štatútu.

            4.   Ak Rada guvernérov do troch mesiacov nerozhodne o predĺžení pozastavenia výkonu funkcie na dodatočné obdobie, výkon funkcie dotknutého člena predstavenstva sa automaticky obnovuje.
      5.   Po uplynutí obdobia pozastavenia sa výkon funkcie dotknutého člena predstavenstva automaticky obnovuje, pokiaľ nie je podľa článku 11 ods. 2 štatútu odvolaný.
      6.   V prípade odvolania podľa článku 11 ods. 2 štatútu je potrebná konzultácia s výborom pre etiku a právny súlad. Stanovisko výboru pre etiku a právny súlad sa spolu so súvisiacimi pozorovaniami týkajúcimi sa dotknutého člena predstavenstva odovzdá správnej rade.
      7.   Správna rada stanoví podrobnosti postupu pozastavenia výkonu funkcie a odvolania.
      KAPITOLA V

         VÝBOR AUDÍTOROV

      Článok 24
      1.   Podľa článku 12 štatútu výbor audítorov (ďalej v texte ako „výbor“) každý rok overuje, či operácie banky prebiehajú riadne a či sa riadne vedú účtovné knihy.
      2.   Je zodpovedný za audit účtov banky.
      3.   Overuje, či sú činnosti banky v súlade s najlepšou bankovou praxou, ktorá sa na ňu vzťahuje.
      Článok 25
      1.   Výbor sa stretáva s predstavenstvom najmenej raz za rok s cieľom prediskutovať výsledky svojej práce počas uplynulého finančného roka, ako aj pracovný program na prebiehajúci finančný rok.
      2.   Na konci každého finančného roka a najmenej dva týždne pred predložením návrhu výročnej správy Rade guvernérov musí výbor od správnej rady dostať tento návrh obsahujúci návrh účtovnej závierky.
      3.   Do troch týždňov od prijatia týchto dokumentov musí výbor po vykonaní nevyhnutných úloh, po prijatí uistenia od predstavenstva týkajúceho sa účinnosti systémov interných kontrol, riadenia rizík a vnútornej správy a po preskúmaní správy externých audítorov predložiť prezidentovi banky vyhlásenie, ktorým potvrdzuje, že podľa jeho najlepšieho vedomia a úsudku:

                  —

                  činnosti banky sa vykonávajú riadne, najmä čo sa týka riadenia rizík a monitorovania,

                  —

                  výbor overil, že operácie banky prebiehali riadne a že účtovné knihy sa vedú riadne a že na tento účel overil, že operácie banky prebiehali v súlade s formalitami a postupmi stanovenými v štatúte a rokovacom poriadku,

                  —

                  výbor potvrdzuje, že účtovné závierky, ako aj všetky ostatné finančné informácie obsiahnuté vo výročnej správe zostavenej správnou radou podávajú pravdivý a jasný obraz o finančnej situácii banky v zmysle jej aktív a pasív, o výsledkoch jej operácií a finančných tokoch na posudzovaný finančný rok. Rovnaké potvrdenie vydáva aj vo veci konsolidovanej účtovnej závierky.

            4.   Ak sa výbor domnieva, že nie je schopný potvrdiť uvedené skutočnosti, musí prezidentovi banky k rovnakému termínu doručiť vyhlásenie so zdôvodneným vysvetlením.
      5.   Vyhlásenie výboru sa doručuje Rade guvernérov ako príloha k výročnej správe správnej rady.
      6.   Výbor doručuje Rade guvernérov správu o výsledkoch svojej činnosti počas uplynulého finančného roka vrátane overenia, že činnosti banky sú v súlade s najlepšou bankovou praxou, ktorá sa na ňu vzťahuje, a jej kópiu doručí členom správnej rady a predstavenstvu. Správa výboru sa doručuje Rade guvernérov spolu s výročnou správou správnej rady.
      Článok 26
      1.   Výbor má prístup k všetkým účtovným knihám banky a môže požiadať o nahliadnutie do všetkých ostatných dokumentov, o ktorých sa domnieva, že je ich pri výkone svojich povinností nevyhnutné preskúmať. Pri poskytovaní akejkoľvek pomoci sú výboru k dispozícii oddelenia banky.
      2.   Výbor sa tiež môže obrátiť na externých audítorov, ktorých vymenuje po konzultácii s predstavenstvom a na ktorých môže delegovať bežnú prácu týkajúcu sa auditu účtovných závierok banky. Na tento účel každý rok preskúmava povahu a rozsah navrhovaného externého auditu a zamýšľaných audítorských postupov. Takisto preskúmava výsledky a závery takéhoto auditu vrátane všetkých pripomienok a odporúčaní. Banka ihneď vypracuje menovací dekrét pre externých audítorov v súlade s podmienkami stanovenými výborom.
      3.   Výbor takisto každý rok preskúma pracovný program, rozsah a výsledky interného auditu banky.
      4.   Zabezpečuje primeranú súčinnosť medzi internými a externými audítormi. V prípade potreby môže povolať iných odborníkov.
      5.   Rokovania výboru sú platné, iba ak je na nich prítomná polovica členov. Okrem vyhlásenia a správy uvedených v článku 25 tohto rokovacieho poriadku, ktoré je možné prijať iba jednomyseľne, si všetky rozhodnutia výboru vyžadujú súhlas väčšiny členov. V prípade nerozhodného výsledku v hlasovaní členov výboru má rozhodujúci hlas predseda.
      6.   Predseda výboru môže dať hlasovať o rozhodnutiach písomnou alebo elektronickou korešpondenciou.
      7.   Všetky ďalšie upravujúce pravidlá si určuje samotný výbor.
      8.   Členovia výboru neposkytnú žiadne informácie ani údaje, o ktorých sa dozvedia počas výkonu svojich funkcií, osobám alebo orgánom mimo banky. Tento záväzok sa vzťahuje aj na externých audítorov designovaných výborom v súlade s odsekom 2 tohto článku.
      Článok 27
      1.   Členov výboru menuje Rada guvernérov. Sú menovaní na neobnoviteľné obdobie šiestich po sebe idúcich finančných rokov. Každý rok sa vymieňa jeden člen výboru.
      2.   Členovia sa vyberajú spomedzi nezávislých, kompetentných a bezúhonných osôb. Členovia musia mať finančné, audítorské a kontrolné znalosti zo súkromného alebo verejného sektora a spoločne by mali pokrývať celú škálu vedomostí.
      3.   Funkčné obdobie členov výboru sa končí na konci dňa výročného zasadnutia Rady guvernérov podľa článku 2 ods. 2 tohto poriadku alebo na konci dňa, keď bola schválená účtovná závierka, podľa toho, čo bude neskôr. Funkčné obdobie nových členov sa začína nasledujúci deň.
      4.   Rada guvernérov môže kvalifikovanou väčšinou odvolať člena výboru, ak sa domnieva, že už nie je schopný vykonávať svoje povinnosti.
      5.   Funkčné obdobie predsedu výboru je jeden rok a v tejto funkcii sa strieda člen, ktorého menovanie sa končí na konci dňa výročného zasadnutia Rady guvernérov podľa článku 2 ods. 2 alebo na konci dňa, keď bola schválená účtovná závierka, podľa toho, čo bude neskôr.
      6.   Rada guvernérov môže na základe spoločného návrhu prezidenta banky a predsedu výboru audítorov vymenovať maximálne troch pozorovateľov na neobnoviteľné obdobie šiestich rokov. Sú menovaní na základe ich konkrétneho vzdelania, hlavne so zreteľom na bankový dohľad. Pomáhajú výboru pri výkone jeho úloh a zodpovedností tým, že sa zúčastňujú na jeho práci. Riadni členovia výboru môžu zveriť pozorovateľom isté špecifické úlohy, najmä analýzy pri príprave na zasadnutie výboru.
      Článok 28
      V prípade uvoľneného miesta v dôsledku smrti, odstúpenia, odvolania alebo z iného dôvodu vymenuje Rada guvernérov do troch mesiacov náhradníka na zvyšok nevypršaného funkčného obdobia.
      Článok 29
      Rada guvernérov stanoví funkčné požitky členov výboru a pozorovateľov. Výdavky na cestovné a stravné vzniknuté pri výkone funkcií sa uhrádzajú za podmienok platných pre členov správnej rady.
      KAPITOLA VI

         SEKRETARIÁT

      Článok 30
      Generálny sekretár banky poskytuje sekretárske služby Rade guvernérov, správnej rade, predstavenstvu a výboru audítorov. Takisto poskytuje sekretárske služby výborom zriadeným v rámci správnej rady a subjektom vytvoreným v kontexte mandátov Európskej únie alebo iných orgánov, ak sa predpokladá, že banka takéto služby zabezpečuje.
      KAPITOLA VII

         ZAMESTNANCI BANKY

      Článok 31
      Správna rada stanovuje nariadenia týkajúce sa zamestnancov banky. Predstavenstvo prijíma postupy na vykonávanie týchto nariadení v súlade s článkom 23 tohto poriadku.
      Článok 32
      1.   Rada guvernérov zabezpečí, že v prípade likvidácie banky budú práva zamestnancov banky zaručené.
      2.   V naliehavých prípadoch prijme predstavenstvo nevyhnutné opatrenia, pričom o tomto ihneď upovedomí správnu radu.
      KAPITOLA VIII

         ZÁVEREČNÉ USTANOVENIE

      Článok 33
      1.   Tento rokovací poriadok a jeho doplnenia vstupujú do platnosti v deň ich schválenia.
      2.   Ustanovenia tohto rokovacieho poriadku sa v žiadnom ohľade neodchyľujú od ustanovení Zmluvy o fungovaní Európskej únie a štatútu.


title: Rozhodnutie Rady (SZBP) 2015/2430 z 21. decembra 2015, ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2015/1334

text:
               22.12.2015

               SK

               Úradný vestník Európskej únie

               L 334/18

         ROZHODNUTIE RADY (SZBP) 2015/2430
   z 21. decembra 2015,
   ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2015/1334
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 27. decembra 2001 prijala spoločnú pozíciu 2001/931/SZBP (1).

               (2)

               Rada 31. júla 2015 prijala rozhodnutie (SZBP) 2015/1334 (2), ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP (ďalej len „zoznam“).

               (3)

               V súlade s článkom 1 ods. 6 spoločnej pozície 2001/931/SZBP je potrebné pravidelne preskúmať osoby, skupiny a subjekty v zozname s cieľom uistiť sa, že existujú dôvody na ich ponechanie v zozname.

               (4)

               V tomto rozhodnutí sa uvádzajú výsledky preskúmania, ktoré Rada vykonala v súvislosti s osobami, skupinami a subjektmi, na ktoré sa vzťahujú články 2, 3 a 4 spoločnej pozície 2001/931/SZBP.

               (5)

               Rada overila, že vo vzťahu ku všetkým osobám, skupinám a subjektom v zozname prijali príslušné orgány uvedené v článku 1 ods. 4 spoločnej pozície 2001/931/SZBP rozhodnutia vo vzťahu k skutočnosti, že sú zapojené do teroristických činov v zmysle článku 1 ods. 2 a 3 spoločnej pozície 2001/931/SZBP. Rada tiež dospela k záveru, že by sa na osoby, skupiny a subjekty, na ktoré sa vzťahujú články 2, 3 a 4 spoločnej pozície 2001/931/SZBP, mali naďalej vzťahovať špecifické reštriktívne opatrenia stanovené v uvedenej spoločnej pozícii.

               (6)

               Zoznam by sa mal zodpovedajúcim spôsobom aktualizovať a rozhodnutie (SZBP) 2015/1334 by sa malo zrušiť,

         PRIJALA TOTO ROZHODNUTIE:
   Článok 1
   Zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP, je uvedený v prílohe k tomuto rozhodnutiu.
   Článok 2
   Rozhodnutie (SZBP) 2015/1334 sa týmto zrušuje.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 21. decembra 2015

            Za Radu

            predseda

         J. ASSELBORN

      (1)  Spoločná pozícia Rady 2001/931/SZBP z 27. decembra 2001 o uplatňovaní špecifických opatrení na boj s terorizmom (Ú. v. ES L 344, 28.12.2001, s. 93).

      (2)  Rozhodnutie Rady (SZBP) 2015/1334 z 31. júla 2015, ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2015/521 (Ú. v. EÚ L 206, 1.8. 2015, s. 61).

      PRÍLOHA

         ZOZNAM OSÔB, SKUPÍN A SUBJEKTOV PODĽA ČLÁNKU 1

      I.   OSOBY

                  1.

                  ABDOLLAHI Hamed (alias Mustafa Abdullahi), narodený 11. augusta 1960 v Iráne. Číslo cestovného pasu: D9004878.

                  2.

                  AL-NASSER, Abdelkarim Hussein Mohamed, narodený v Al Ihsa (Saudská Arábia), štátny príslušník Saudskej Arábie.

                  3.

                  AL YACOUB, Ibrahim Salih Mohammed, narodený 16.10.1966 v Tarúte (Saudská Arábia), štátny príslušník Saudskej Arábie.

                  4.

                  ARBABSIAR Manssor (alias Mansour Arbabsiar), narodený 6. marca 1955 alebo 15. marca 1955 v Iráne. Štátny príslušník Iránu a USA. Číslo cestovného pasu: C2002515 (Irán); číslo cestovného pasu: 477845448 (USA). Číslo preukazu totožnosti: 07442833, platnosť do: 15. marca 2016 (vodičský preukaz USA).

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), narodený 8. marca 1978 v Amsterdame (Holandsko) – člen „Hofstadgroep“.

                  6.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, narodený roku 1963 v Libanone, štátny príslušník Libanonu.

                  7.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), narodený 14. apríla 1965 alebo 1. marca 1964 v Pakistane, číslo cestovného pasu: 488555.

                  8.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), narodený okolo roku 1957 v Iráne. Adresy: 1. Kermanshah, Irán; 2. Vojenská základňa Mehran, provincia Ilam, Irán.

                  9.

                  SHAKURI Ali Gholam, narodený okolo roku 1965 v Teheráne, Irán.

                  10.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), narodený 11. marca 1957 v Iráne. Iránsky štátny príslušník. Číslo cestovného pasu: 008827 (iránsky diplomatický cestovný pas), vydaný v roku 1999. Hodnosť: generálmajor.

            II.   SKUPINY A SUBJEKTY

                  1.

                  „Abu Nidal Organisation“ – „ANO“ (alias „Fatah Revolutionary Council“, alias „Arab Revolutionary Brigades“, alias „Black September“, alias „Revolutionary Organisation of Socialist Muslims“ [„Organizácia Abú Nidála“ – „ANO“ (alias „Revolučná rada Fatah“, alias „Arabské revolučné brigády“, alias „Čierny september“, alias „Revolučná organizácia moslimských socialistov“)]

                  2.

                  „Al-Aqsa Martyrs' Brigade“ („Brigády mučeníkov Al-Aksá“)

                  3.

                  „Al-Aqsa e.V.“ („Združenie al-Aksá“)

                  4.

                  Babbar Khalsa' (Babbar Chalsa)

                  5.

                  „Communist Party of the Philippines“, vrátane „New People's Army“ – „NPA“, Philippines („Komunistická strana Filipín“ vrátane „Novej ľudovej armády“ (New People's Army) – „NPA“, Filipíny)

                  6.

                  „Gama'a al-Islamiyya“ (alias „Al-Gama'a al-Islamiyya“) („Islamic Group“ – „IG“) („al-Gamá ' a al-Islámíja“ (alias „Al-Gama'a al-Islamiyya“) („Islamská skupina“ – „IG“))

                  7.

                  „İslami Büyük Doğu Akıncılar Cephesi“ – „IBDA-C“ („Great Islamic Eastern Warriors Front“) („Front islamských bojovníkov Veľkého východu“)

                  8.

                  „Hamas“ vrátane „Hamas Izzaddín al-Kassám“

                  9.

                  „Hizballah Military Wing“ („Vojenské krídlo Hizballáhu“) [alias „Hezbollah Military Wing“, alias „Hizbullah Military Wing“, alias „Hizbollah Military Wing“, alias „Hezballah Military Wing“, alias „Hisbollah Military Wing“, alias „Hizbu'llah Military Wing“alias „Hizb Allah Military Wing“, alias „Jihad Council“ (a všetky jednotky, ktoré sa k nemu hlásia, vrátane organizácie pre vonkajšiu bezpečnosť („External Security Organisation“))]

                  10.

                  „Hizbal Mujahideen“ – „HM“ (Hizbu-l-mudžáhidín)

                  11.

                  „Hofstadgroep“.

                  12.

                  „International Sikh Youth Federation“ – „ISYF“ („Medzinárodná federácia sikhskej mládeže“)

                  13.

                  „Khalistan Zindabad Force“ – „KZF“.

                  14.

                  „Kurdistan Workers' Party“ – „PKK“, (alias „KADEK“, alias „KONGRA-GEL“) („Strana kurdských pracujúcich“)

                  15.

                  „Liberation Tigers of Tamil Eelam“ – „LTTE“ („Tigre oslobodenia tamilského Ílamu“).

                  16.

                  „Ejército de Liberación Nacional“ („National Liberation Army“) („Národná oslobodzovacia armáda“).

                  17.

                  „Palestinian Islamic Jihad“ – „PIJ“ („Palestínsky islamský džihád“).

                  18.

                  „Popular Front for the Liberation of Palestine“ – „PFLP“ („Ľudový front za oslobodenie Palestíny“).

                  19.

                  „Popular Front for the Liberation of Palestine – General Command“ (alias „PFLP – General Command“) („Ľudový front za oslobodenie Palestíny – hlavné veliteľstvo“).

                  20.

                  „Fuerzas armadas revolucionarias de Colombia“ – „FARC“ („Revolutionary Armed Forces of Colombia“) („Revolučné ozbrojené sily Kolumbie“).

                  21.

                  „Devrimci Halk Kurtuluș Partisi-Cephesi“ – „DHKP/C“ (alias „Devrimci Sol“ („Revolutionary Left“), alias „Dev Sol“) („Revolutionary People's Liberation Army/Front/Party“) („Revolučná ľudová oslobodzovacia armáda/front/strana“).

                  22.

                  „Sendero Luminoso“ – „SL“ („Shining Path“) („Svetlý chodník“).

                  23.

                  „Teyrbazen Azadiya Kurdistan“ – „TAK“ (alias „Kurdistan Freedom Falcons“, alias „Kurdistan Freedom Hawks“) („Sokoly za slobodu Kurdistanu“).


title: Rozhodnutie Európskeho parlamentu (EÚ) 2015/1667 z 29. apríla 2015 o absolutóriu za plnenie rozpočtu Európskej námornej bezpečnostnej agentúry za rozpočtový rok 2013

text:
               30.9.2015

               SK

               Úradný vestník Európskej únie

               L 255/278

      ROZHODNUTIE EURÓPSKEHO PARLAMENTU (EÚ) 2015/1667
      z 29. apríla 2015
      o absolutóriu za plnenie rozpočtu Európskej námornej bezpečnostnej agentúry za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej námornej bezpečnostnej agentúry za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Európskej námornej bezpečnostnej agentúry za rozpočtový rok 2013 spolu s odpoveďami agentúry (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória agentúre za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 1406/2002 z 27. júna 2002, ktorým sa ustanovuje Európska námorná bezpečnostná agentúra (5), a najmä na jeho článok 19,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A8-0088/2015),

         1.

            udeľuje absolutórium výkonnému riaditeľovi Európskej námornej bezpečnostnej agentúry za plnenie rozpočtu agentúry za rozpočtový rok 2013;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej námornej bezpečnostnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 210.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. ES L 208, 5.8.2002, s. 1.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: Rozhodnutie Rady z  3. decembra 2012 , ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania

text:
               11.12.2012

               SK

               Úradný vestník Európskej únie

               C 380/5

         ROZHODNUTIE RADY
   z 3. decembra 2012,
   ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania
   2012/C 380/02
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na kandidatúru, ktorú Rade predložila Komisia v kategórii zástupcov organizácií zamestnávateľov,
   keďže:

               (1)

               Rada rozhodnutím zo 16. júla 2012 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2012 do 17. septembra 2015.

               (2)

               V dôsledku odstúpenia pani Karin THAPPEROVEJ sa uvoľnilo miesto člena riadiacej rady strediska v kategórii zástupcov organizácií zamestnávateľov,

         ROZHODLA TAKTO:
   Jediný článok
   Týmto sa na zvyšok funkčného obdobia, ktoré trvá do 17. septembra 2015, za člena riadiacej rady Európskeho strediska pre rozvoj odborného vzdelávania vymenúva:

      ZÁSTUPCOVIA ORGANIZÁCIÍ ZAMESTNÁVATEĽOV:

               ŠVÉDSKO

               pán Tobias ERIKSSON
               Association of Swedish Engineering Industries

      V Bruseli 3. decembra 2012

            Za Radu

            predseda

         N. SYLIKIOTIS

      (1)  Ú. v. ES L 39, 13.2.1975, s. 1.

      (2)  Ú. v. EÚ C 228, 31.7.2012, s. 3.


title: 2010/261/: Rozhodnutie Komisie zo  4. mája 2010 o bezpečnostnom pláne pre centrálny SIS II a komunikačnú infraštruktúru

text:
               5.5.2010

               SK

               Úradný vestník Európskej únie

               L 112/31

         ROZHODNUTIE KOMISIE
   zo 4. mája 2010
   o bezpečnostnom pláne pre centrálny SIS II a komunikačnú infraštruktúru
   (2010/261/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1987/2006 z 20. decembra 2006 o zriadení, prevádzke a využívaní Schengenského informačného systému druhej generácie (SIS II) (1), a najmä na jeho článok 16,
   so zreteľom na rozhodnutie Rady 2007/533/SVV z 12. júna 2007 o zriadení, prevádzke a využívaní Schengenského informačného systému druhej generácie (SIS II) (2), a najmä na jeho článok 16,
   keďže:

               (1)

               V článku 16 nariadenia (ES) č. 1987/2006 a v článku 16 rozhodnutia Rady 2007/533/SVV sa ustanovuje, že riadiaci orgán vo vzťahu k centrálnemu SIS II a Komisia vo vzťahu ku komunikačnej infraštruktúre prijmú potrebné opatrenia vrátane prijatia bezpečnostného plánu.

               (2)

               V článku 15 ods. 4 nariadenia (ES) č. 1987/2006 a v článku 15 ods. 4 rozhodnutia Rady 2007/533/SVV sa ustanovuje, že počas prechodného obdobia, kým si riadiaci orgán nezačne plniť svoje povinnosti, je za prevádzkové riadenie centrálneho SIS II zodpovedná Komisia.

               (3)

               Keďže riadiaci orgán ešte nebol zriadený, bezpečnostný plán, ktorý má Komisia prijať, sa má vzťahovať aj na centrálny SIS II počas prechodného obdobia.

               (4)

               Nariadenie Európskeho parlamentu a Rady (ES) č. 45/2001 (3) sa vzťahuje na spracovanie osobných údajov Komisiou pri plnení jej povinností v rámci prevádzkového riadenia SIS II.

               (5)

               V článku 15 ods. 7 nariadenia (ES) č. 1987/2006 a v článku 15 ods. 7 rozhodnutia 2007/533/SVV sa ustanovuje, že v prípade, že Komisia počas prechodného obdobia, kým si riadiaci orgán nezačne plniť svoje povinnosti, prenesie svoje úlohy, zabezpečí, aby takéto prenesenie neovplyvnilo nepriaznivým spôsobom akýkoľvek účinný kontrolný mechanizmus v rámci právnych predpisov Únie, či už prostredníctvom Súdneho dvora, Dvora audítorov, alebo európskeho dozorného úradníka pre ochranu údajov.

               (6)

               Riadiaci orgán by mal v súvislosti s centrálnym SIS II po prevzatí svojich povinností prijať vlastný bezpečnostný plán. Tento bezpečnostný plán by mal preto po prevzatí povinností riadiacim orgánom zaniknúť v rozsahu, v akom sa vzťahuje na centrálny systém SIS II.

               (7)

               V článku 4 ods. 3 nariadenia (ES) č. 1987/2006 a v článku 4 ods. 3 rozhodnutia 2007/533/SVV sa ustanovuje, že CS-SIS, ktorá vykonáva technický dohľad a správu, sa nachádza v Štrasburgu (Francúzsko) a záložná CS-SIS, ktorá je schopná zabezpečiť všetky funkcie hlavnej CS-SIS v prípade zlyhania tohto systému, sa nachádza v Sankt Johann im Pongau (Rakúsko).

               (8)

               V bezpečnostnom pláne by sa malo počítať s jedným pracovníkom zodpovedným za bezpečnosť systému, ktorý vykonáva úlohy súvisiace s bezpečnosťou vo vzťahu k centrálnemu SIS II, ako aj ku komunikačnej infraštruktúre, a s dvoma miestnymi bezpečnostnými pracovníkmi vykonávajúcimi úlohy súvisiace s bezpečnosťou vo vzťahu k centrálnemu SIS II, ako aj ku komunikačnej infraštruktúre. S cieľom zabezpečiť účinnú a rýchlu reakciu na bezpečnostné incidenty a ich vykazovanie je potrebné určiť úlohy bezpečnostných pracovníkov.

               (9)

               Mala by sa vypracovať bezpečnostná politika opisujúca všetky technické a organizačné podrobnosti v súlade s ustanoveniami tohto rozhodnutia.

               (10)

               Mali by sa stanoviť opatrenia zamerané na zaistenie primeranej úrovne bezpečnosti prevádzky centrálneho SIS II a komunikačnej infraštruktúry,

         PRIJALA TOTO ROZHODNUTIE:
   KAPITOLA I

      VŠEOBECNÉ USTANOVENIA

   Článok 1
   Predmet
   1.   Týmto rozhodnutím sa zriaďuje bezpečnostná organizácia a opatrenia (bezpečnostný plán) na ochranu centrálneho SIS II a údajov ním spracovaných pred ohrozeniami ich dostupnosti, integrity a dôvernosti v zmysle článku 16 ods. 1 nariadenia (ES) č. 1987/2006 a článku 16 ods. 1 rozhodnutia 2007/533/SVV o zriadení, prevádzke a využívaní druhej generácie Schengenského informačného systému (SIS II) počas prechodného obdobia, kým riadiaci orgán nezačne plniť svoje povinnosti.
   2.   Týmto rozhodnutím sa zriaďuje bezpečnostná organizácia a opatrenia (bezpečnostný plán) na ochranu komunikačnej infraštruktúry pred ohrozeniami ich dostupnosti, integrity a dôvernosti v zmysle článku 16 nariadenia (ES) č. 1987/2006 a článku 16 rozhodnutia 2007/533/SVV o zriadení, prevádzke a využívaní druhej generácie Schengenského informačného systému (SIS II).
   KAPITOLA II

      ORGANIZÁCIA, POVINNOSTI A RIADENIE INCIDENTOV

   Článok 2
   Úlohy Komisie
   1.   Komisia zavedie bezpečnostné opatrenia pre centrálny SIS II uvedený v tomto rozhodnutí a monitoruje ich účinnosť.
   2.   Komisia zavedie bezpečnostné opatrenia pre komunikačnú infraštruktúru uvedené v tomto rozhodnutí a monitoruje ich účinnosť.
   3.   Komisia určí spomedzi svojich zamestnancov pracovníka zodpovedného za bezpečnosť systému. Pracovníka zodpovedného za bezpečnosť systému vymenúva generálny riaditeľ Generálneho riaditeľstva pre spravodlivosť, slobodu a bezpečnosť Európskej komisie. Medzi úlohy pracovníka zodpovedného za bezpečnosť patrí najmä:

               a)

               príprava bezpečnostnej politiky, ako je opísaná v článku 7 tohto rozhodnutia;

               b)

               monitorovanie účinnosti realizácie bezpečnostných postupov centrálneho SIS II;

               c)

               monitorovanie účinnosti realizácie bezpečnostných postupov komunikačnej infraštruktúry;

               d)

               prispievanie k príprave správ v súvislosti s bezpečnosťou v zmysle článku 50 nariadenia (ES) č. 1987/2006 a v článku 66 rozhodnutia 2007/533/SVV;

               e)

               koordinácia a podpora pri kontrolách a auditoch vykonávaných európskym dozorným úradníkom pre ochranu údajov, uvedených v článku 45 nariadenia (ES) č. 1987/2006 a v článku 61 rozhodnutia 2007/533/SVV, ako aj oznamovanie incidentov v zmysle článku 5 ods. 2 úradníkovi pre ochranu údajov Európskej komisie;

               f)

               monitorovanie riadneho a úplného uplatňovania tohto rozhodnutia a bezpečnostnej politiky každým dodávateľom vrátane subdodávateľov, ktorí sa akýmkoľvek spôsobom zúčastňujú na riadení centrálneho SIS II;

               g)

               monitorovanie riadneho a úplného uplatňovania tohto rozhodnutia a bezpečnostnej politiky každým dodávateľom vrátane subdodávateľov, ktorí sa akýmkoľvek spôsobom zúčastňujú na riadení komunikačnej infraštruktúry;

               h)

               vedenie zoznamu jednotlivých národných kontaktných miest pre bezpečnosť SIS II a jeho spoločné používanie s miestnym bezpečnostným pracovníkom pre komunikačnú infraštruktúru;

               i)

               spoločné používanie zoznamu uvedeného pod písmenom h) s miestnym bezpečnostným pracovníkom pre centrálny SIS II.

         Článok 3
   Miestny bezpečnostný pracovník pre centrálny SIS II
   1.   Komisia určí miestneho bezpečnostného pracovníka pre centrálny SIS II spomedzi úradníkov Komisie bez toho, aby bol dotknutý článok 8. Treba zabrániť konfliktom záujmov medzi povinnosťami miestneho bezpečnostného pracovníka a inými úradnými povinnosťami. Miestneho bezpečnostného pracovníka pre centrálny SIS II vymenúva generálny riaditeľ Generálneho riaditeľstva pre spravodlivosť, slobodu a bezpečnosť Európskej komisie.
   2.   Miestny bezpečnostný úradník pre centrálny SIS II zabezpečí, že v hlavnej CS-SIS sa vykonávajú bezpečnostné opatrenia uvedené v tomto rozhodnutí a že sa dodržiavajú bezpečnostné postupy. Miestny bezpečnostný pracovník pre centrálny SIS II zabezpečí, že v súvislosti so záložným CS-SIS sa vykonávajú bezpečnostné opatrenia uvedené v tomto rozhodnutí okrem tých opatrení, ktoré sú uvedené v článku 9, a že sa dodržiavajú súvisiace bezpečnostné postupy.
   3.   Miestny bezpečnostný pracovník pre centrálny SIS II môže poveriť plnením svojich úloh niektorého zo svojich podriadených pracovníkov. Treba zabrániť konfliktom záujmov medzi povinnosťou plniť si tieto úlohy a inými úradnými povinnosťami. Jedno kontaktné telefónne číslo a adresa umožnia kedykoľvek spojenie s miestnym bezpečnostným pracovníkom alebo s jeho či jej podriadeným.
   4.   Miestny bezpečnostný pracovník pre centrálny SIS II plní úlohy vyplývajúce z bezpečnostných opatrení, ktoré sa majú prijať v priestoroch, kde je umiestnená hlavná CS-SIS a záložná CS-SIS v rámci vymedzení uvedených v odseku 1, a to najmä:

               a)

               miestne prevádzkové bezpečnostné úlohy vrátane firewall auditu, pravidelného bezpečnostného testovania, auditu a podávania správ;

               b)

               monitorovanie účinnosti plánu na zabezpečenie kontinuity činnosti a zabezpečenie vykonávania pravidelných cvičení;

               c)

               zabezpečenie dôkazov o akomkoľvek incidente v centrálnom SIS II, ktorý môže mať dosah na bezpečnosť centrálneho SIS II alebo komunikačnú infraštruktúru, a podávanie správ o incidente pracovníkovi zodpovednému za bezpečnosť systému;

               d)

               informovanie pracovníka zodpovedného za bezpečnosť systému, ak je potrebné zmeniť a doplniť bezpečnostnú politiku;

               e)

               monitorovanie uplatňovania tohto rozhodnutia a bezpečnostnej politiky každým dodávateľom vrátane subdodávateľov, ktorí sa akýmkoľvek spôsobom zúčastňujú na prevádzkovom riadení centrálneho SIS II;

               f)

               zabezpečenie, že pracovníci poznajú svoje povinnosti, a monitorovanie uplatňovania bezpečnostnej politiky;

               g)

               monitorovanie vývoja bezpečnosti IT a zabezpečenie primeranej odbornej prípravy pracovníkov;

               h)

               príprava podkladových informácií a možností na vytvorenie, aktualizáciu a revíziu bezpečnostnej politiky v súlade s článkom 7.

         Článok 4
   Miestny bezpečnostný pracovník pre komunikačnú infraštruktúru
   1.   Komisia určí miestneho bezpečnostného pracovníka pre komunikačnú infraštruktúru spomedzi úradníkov Komisie bez toho, aby bol dotknutý článok 8. Treba zabrániť konfliktom záujmov medzi povinnosťami miestneho bezpečnostného pracovníka a inými úradnými povinnosťami. Miestneho bezpečnostného pracovníka pre komunikačnú infraštruktúru vymenúva generálny riaditeľ Generálneho riaditeľstva pre spravodlivosť, slobodu a bezpečnosť Komisie.
   2.   Miestny bezpečnostný pracovník pre komunikačnú infraštruktúru monitoruje fungovanie komunikačnej infraštruktúry a zabezpečuje vykonávanie bezpečnostných opatrení a dodržiavanie bezpečnostných postupov.
   3.   Miestny bezpečnostný pracovník pre komunikačnú infraštruktúru môže poveriť plnením akýchkoľvek svojich úloh niektorého zo svojich podriadených pracovníkov. Treba zabrániť konfliktom záujmov medzi povinnosťou vykonávať tieto úlohy a inými úradnými povinnosťami. Jedno kontaktné telefónne číslo a adresa umožnia kedykoľvek spojenie s miestnym bezpečnostným pracovníkom alebo s jeho či jej podriadeným.
   4.   Miestny bezpečnostný pracovník pre komunikačnú infraštruktúru plní úlohy vyplývajúce z bezpečnostných opatrení, ktoré sa majú vykonať na komunikačnej infraštruktúre, a to najmä:

               a)

               všetky prevádzkové bezpečnostné úlohy súvisiace s komunikačnou infraštruktúrou vrátane firewall auditu, pravidelného bezpečnostného testovania, auditu a podávania správ;

               b)

               monitorovanie účinnosti plánu na zabezpečenie kontinuity činnosti a zabezpečenie vykonávania pravidelných cvičení;

               c)

               zabezpečenie dôkazov o akomkoľvek incidente, ktorý vznikol v komunikačnej infraštruktúre a môže mať dosah na bezpečnosť centrálneho SIS II alebo komunikačnej infraštruktúry, a podávanie správ o incidente pracovníkovi zodpovednému za bezpečnosť systému;

               d)

               informovanie pracovníka zodpovedného za bezpečnosť systému, ak je potrebné zmeniť a doplniť bezpečnostnú politiku;

               e)

               monitorovanie uplatňovania tohto rozhodnutia a bezpečnostnej politiky každým dodávateľom vrátane subdodávateľov, ktorí sa akýmkoľvek spôsobom zúčastňujú na riadení komunikačnej infraštruktúry;

               f)

               zabezpečenie, že pracovníci poznajú svoje povinnosti, a monitorovanie uplatňovania bezpečnostnej politiky;

               g)

               monitorovanie vývoja bezpečnosti IT a zabezpečenie primeranej odbornej prípravy pracovníkov;

               h)

               príprava podkladových informácií a možností na vytvorenie, aktualizáciu a revíziu bezpečnostnej politiky v súlade s článkom 7.

         Článok 5
   Bezpečnostné incidenty
   1.   Akákoľvek udalosť, ktorá má alebo môže mať vplyv na bezpečnosť SIS II a môže spôsobiť poškodenie alebo stratu SIS II, sa považuje za bezpečnostný incident, a to najmä v prípade, ak mohlo dôjsť k prístupu k údajom, alebo v prípade, ak došlo alebo by mohlo dôjsť k ohrozeniu dostupnosti, integrity a dôvernosti údajov.
   2.   Riadenie bezpečnostných incidentov má zabezpečiť rýchlu, účinnú a správnu reakciu v súlade s bezpečnostnou politikou. Stanovia sa postupy na obnovu po incidente.
   3.   Informácie týkajúce sa bezpečnostného incidentu, ktorý má alebo môže mať vplyv na prevádzku SIS II v členskom štáte alebo na dostupnosť, integritu a dôvernosť údajov vložených alebo zaslaných členským štátom, sa poskytujú príslušným členským štátom. Bezpečnostné incidenty sa oznamujú úradníkovi pre ochranu údajov Komisie.
   Článok 6
   Riadenie incidentov
   1.   Všetci zamestnanci a dodávatelia, ktorí sa podieľajú na vývoji, riadení alebo prevádzkovaní SIS II, sú povinní zaznamenať a ohlásiť akékoľvek zistené alebo predpokladané bezpečnostné nedostatky v komunikačnej infraštruktúre pracovníkovi zodpovednému za bezpečnosť systému alebo miestnemu bezpečnostnému pracovníkovi pre komunikačnú infraštruktúru.
   2.   V prípade zistenia akéhokoľvek incidentu, ktorý má alebo môže mať vplyv na bezpečnosť SIS II, miestny bezpečnostný pracovník pre komunikačnú infraštruktúru bezodkladne informuje pracovníka zodpovedného za bezpečnosť systému a v prípade, ak je to primerané, príslušné národné kontaktné miesto pre bezpečnosť SIS II, ak takéto kontaktné miesto existuje v členskom štáte, a to písomne alebo v prípade mimoriadnej naliehavosti prostredníctvom iných komunikačných kanálov. Správa obsahuje opis bezpečnostného incidentu, úroveň rizika, možné dôsledky a opatrenia, ktoré sa prijali alebo by sa mali prijať na zmiernenie rizika.
   3.   Miestny bezpečnostný pracovník pre komunikačnú infraštruktúru okamžite zaistí všetky dôkazy v súvislosti s bezpečnostným incidentom. Takéto dôkazy sa pracovníkovi zodpovednému za bezpečnosť systému sprístupnia na jeho požiadanie v rozsahu, ktorý umožňujú platné predpisy o ochrane údajov.
   4.   Postupy spätnej väzby ustanovuje bezpečnostná politika s cieľom zabezpečiť, aby sa informácie o type, manipulácii a výsledku bezpečnostného incidentu oznámili pracovníkovi zodpovednému za bezpečnosť systému a miestnemu bezpečnostnému pracovníkovi pre komunikačnú infraštruktúru po vyriešení a ukončení incidentu.
   5.   Odseky 1 až 4 sa vzťahujú mutatis mutandis na mimoriadne udalosti v centrálnom SIS II. V tomto rozsahu treba akýkoľvek odkaz na miestneho bezpečnostného pracovníka pre komunikačnú infraštruktúru v odsekoch 1 až 4 chápať ako odkaz na miestneho bezpečnostného pracovníka pre centrálny SIS II.
   KAPITOLA III

      BEZPEČNOSTNÉ OPATRENIA

   Článok 7
   Bezpečnostná politika
   1.   Generálny riaditeľ Generálneho riaditeľstva pre spravodlivosť, slobodu a bezpečnosť vytvára, aktualizuje a pravidelne prehodnocuje záväznú bezpečnostnú politiku v súlade s týmto rozhodnutím. V bezpečnostnej politike sa ustanovujú podrobné postupy a opatrenia na ochranu pred ohrozeniami dostupnosti, integrity a dôvernosti komunikačnej infraštruktúry vrátane núdzového plánovania s cieľom zabezpečiť primeranú úroveň bezpečnosti v zmysle tohto rozhodnutia. Je potrebné zabezpečiť súlad bezpečnostnej politiky s týmto rozhodnutím.
   2.   Bezpečnostná politika vyplýva z posúdenia rizík. Opatrenia opísané bezpečnostnou politikou zodpovedajú identifikovaným rizikám.
   3.   Posúdenie rizík a bezpečnostná politika sa aktualizujú, ak si to vyžadujú technologické zmeny, identifikácia nových hrozieb alebo akékoľvek iné okolnosti. Bezpečnostná politika sa v každom prípade prehodnocuje každoročne s cieľom zaručiť, že naďalej predstavuje primeranú reakciu na posledné posúdenie rizík alebo akúkoľvek novoidentifikovanú technologickú zmenu, hrozbu alebo iné relevantné okolnosti.
   4.   Pracovník zodpovedný za bezpečnosť systému v súčinnosti s miestnym bezpečnostným pracovníkom pre centrálny SIS II a s miestnym bezpečnostným pracovníkom pre komunikačnú infraštruktúru vypracuje bezpečnostnú politiku.
   5.   Odseky 1 až 4 sa vzťahujú mutatis mutandis na bezpečnostnú politiku pre centrálny SIS II. V tomto rozsahu treba akýkoľvek odkaz na miestneho bezpečnostného pracovníka pre komunikačnú infraštruktúru v odsekoch 1 až 4 chápať ako odkaz na miestneho bezpečnostného pracovníka pre centrálny SIS II.
   Článok 8
   Vykonávanie bezpečnostných opatrení
   1.   Plnenie úloh a požiadaviek ustanovených v tomto rozhodnutí a v bezpečnostnej politike vrátane úlohy vymenovať miestneho bezpečnostného pracovníka sa môže zabezpečiť externe alebo sa môžu poveriť súkromné či verejné orgány.
   2.   V tomto prípade Komisia zabezpečí prostredníctvom právne záväznej dohody, že požiadavky ustanovené v tomto rozhodnutí a v bezpečnostnej politike sa v plnej miere dodržiavajú. V prípade delegovania úlohy vymenovať miestneho bezpečnostného pracovníka alebo jej externého zabezpečenia Komisia zaručí prostredníctvom právne záväznej dohody, že o výbere osoby určenej za miestneho bezpečnostného pracovníka sa s ňou bude konzultovať.
   Článok 9
   Kontrola prístupu k zariadeniam
   1.   Na ochranu priestorov, kde sa nachádzajú zariadenia na spracovanie údajov, sa použije zabezpečenie obvodu primeranými prekážkami a vstupné kontroly.
   2.   V rámci bezpečnostného obvodu sa vymedzia bezpečné zóny na ochranu fyzických prvkov (majetku) vrátane hardvéru, nosičov údajov a konzol, plánov a ostatných dokumentov o SIS II, ako aj kancelárií a ďalších pracovísk pracovníkov zapojených do prevádzky SIS II. Tieto bezpečné zóny sú chránené primeranými vstupnými kontrolami, aby sa zaručilo, že len oprávnení pracovníci majú povolený prístup. Na prácu v bezpečných zónach sa vzťahujú podrobné bezpečnostné pravidlá uvedené v bezpečnostnej politike.
   3.   Fyzické zabezpečenie kancelárií, miestností a zariadení sa plánuje a inštaluje vopred. Prístupové body, ako sú zásobovacie a nakladacie zóny a ďalšie miesta, kde môžu do priestorov vstupovať neoprávnené osoby, sa kontrolujú a podľa možnosti sú izolované od zariadení na spracovanie údajov, aby sa zabránilo neoprávnenému prístupu.
   4.   Fyzická ochrana bezpečnostného obvodu proti škodám spôsobeným prírodnou katastrofou alebo katastrofou spôsobenou človekom je navrhnutá a použitá primerane k riziku.
   5.   Zariadenia musia byť chránené pred fyzickými a environmentálnymi hrozbami a možnosťami neoprávneného prístupu.
   6.   Komisia doplní do zoznamu uvedeného v článku 2 ods. 3 písm. h) jednotlivé kontaktné miesta na monitorovanie vykonávania ustanovení tohto článku v priestoroch, kde sa nachádza záložná CS-SIS, ak má tieto informácie k dispozícii.
   Článok 10
   Kontrola nosičov údajov a majetku
   1.   Odstrániteľné nosiče s údajmi sú chránené pred neoprávneným prístupom, zneužitím alebo poškodením a ich čitateľnosť je zaručená počas celého obdobia životnosti údajov.
   2.   Nepotrebné nosiče sa zneškodňujú bezpečným a neohrozujúcim spôsobom v súlade s podrobnými postupmi, ktoré sa stanovia v bezpečnostnej politike.
   3.   Súpisy zabezpečujú, že informácie o miestach uloženia, príslušných lehotách uchovávania a povoleniach na prístup sú k dispozícii.
   4.   Všetok dôležitý majetok komunikačnej infraštruktúry je označený tak, aby mohol byť chránený podľa svojho významu. Vedie sa aktuálny register relevantnej informačnej techniky.
   5.   K dispozícii je aktuálna dokumentácia komunikačnej infraštruktúry. Táto dokumentácia musí byť chránená pred neoprávneným prístupom.
   6.   Odseky 1 až 5 sa vzťahujú mutatis mutandis na centrálny SIS II. V tomto rozsahu sa akýkoľvek odkaz na komunikačnú infraštruktúru chápe ako odkaz na centrálny SIS II.
   Článok 11
   Kontrola uloženia
   1.   Prijmú sa vhodné opatrenia na zabezpečenie riadneho uloženia údajov a zabránenie neoprávnenému prístupu.
   2.   Všetky časti zariadenia s pamäťovými nosičmi sa kontrolujú, aby sa zabezpečilo, že citlivé údaje sa pred likvidáciou odstránia alebo úplne prepíšu, alebo sa bezpečne zničia.
   Článok 12
   Kontrola hesiel
   1.   Všetky heslá sa uchovávajú bezpečným spôsobom a považujú sa za dôverné. V prípade podozrenia zo zverejnenia hesla je potrebné heslo okamžite zmeniť alebo používateľský účet treba zablokovať. Používajú sa jedinečné a individuálne používateľské identity.
   2.   Bezpečnostná politika definuje postupy na prihlásenie a odhlásenie, aby sa zabránilo neoprávnenému prístupu.
   Článok 13
   Kontrola prístupu
   1.   V rámci bezpečnostnej politiky sa vytvorí formálny postup registrovania a zrušenia registrovania zamestnancov na účely povolenia a zrušenia prístupu k hardvéru a softvéru SIS II na účely prevádzkového riadenia. Pridelenie a použitie primeraných prístupových poverení (heslá alebo iné vhodné prostriedky) sa kontroluje pomocou formálneho riadiaceho postupu uvedeného v bezpečnostnej politike.
   2.   Prístup k hardvéru a softvéru SIS II v CS-SIS:

               i)

               sa obmedzuje na oprávnené osoby;

               ii)

               sa obmedzuje na prípady, keď možno určiť legitímny účel v súlade s článkom 45 nariadenia (ES) č. 1987/2006 a článkom 61 rozhodnutia 2007/533/SVV alebo s článkom 50 ods. 2 nariadenia (ES) č. 1987/2006 a článkom 66 ods. 2 rozhodnutia 2007/533/SVV;

               iii)

               neprekročí obdobie trvania a rozsah, ktoré sú potrebné na účel prístupu, a

               iv)

               prebieha len v súlade s politikou riadenia prístupu, ktorá sa ustanoví v bezpečnostnej politike.

         3.   V centrálnej CS-SIS sa používajú len konzoly a softvér povolený miestnym bezpečnostným pracovníkom pre centrálny SIS II. Používanie systémových nástrojov, prostredníctvom ktorých by bolo možné obísť systém a aplikačné kontroly, je obmedzené a kontrolované. Je potrebné zaviesť postupy na kontrolu inštalácie softvéru.
   Článok 14
   Kontrola prenosu údajov
   Komunikačná infraštruktúra sa monitoruje, aby sa zabezpečila dostupnosť, integrita a dôvernosť výmeny informácií. Na ochranu prenášaných údajov v komunikačnej infraštruktúre sa používajú šifrovacie prostriedky.
   Článok 15
   Kontrola vstupov
   Účty osôb s oprávneným prístupom k softvéru SIS II z CS-SIS monitoruje miestny bezpečnostný pracovník pre centrálny SIS II. Použitie týchto účtov vrátane času a identity užívateľov sa zaznamenáva.
   Článok 16
   Kontrola prepravy
   1.   V rámci bezpečnostnej politiky sa ustanovia primerané opatrenia na zabránenie neoprávneného čítania, kopírovania, upravovania alebo vymazania osobných údajov počas prenosu do SIS II alebo z neho alebo počas prepravy údajových nosičov. Bezpečnostná politika uvádza ustanovenia týkajúce sa prípustných spôsobov odoslania alebo prepravy, ako aj postupov týkajúcich sa zodpovednosti pri preprave položiek a ich doručenia na miesto určenia. Nosiče s údajmi neobsahujú žiadne iné údaje ako tie, ktoré sa majú odoslať.
   2.   Služby poskytované tretími osobami, zahŕňajúce prístup, spracovanie, prenos alebo spravovanie zariadení na spracovanie údajov alebo pridávanie produktov či služieb k zariadeniam na spracovanie údajov, podliehajú zodpovedajúcim integrovaným bezpečnostným kontrolám.
   Článok 17
   Bezpečnosť komunikačnej infraštruktúry
   1.   Komunikačná infraštruktúra sa primerane spravuje a kontroluje, aby sa ochránila pred hrozbami a aby sa zaručila bezpečnosť samotnej komunikačnej infraštruktúry a centrálneho SIS II vrátane údajov, ktorých výmenu sprostredkúva.
   2.   Bezpečnostné charakteristiky, úrovne služieb a požiadavky na riadenie všetkých sieťových služieb sa určia v dohode o sieťových službách s poskytovateľom služby.
   3.   Okrem ochrany prístupových bodov SIS II sa tiež chráni akákoľvek ďalšia služba používaná komunikačnou infraštruktúrou. V bezpečnostnej politike sa stanovia primerané opatrenia.
   Článok 18
   Monitorovanie
   1.   Zápisy, na ktorých sa zaznamenávajú informácie uvedené v článku 18 ods. 1 nariadenia (ES) č. 1987/2006 a v článku 18 ods. 1 rozhodnutia 2007/533/SVV o každom prístupe a všetkých výmenách osobných údajov v rámci CS-SIS, sú bezpečne uložené v priestoroch, kde sa nachádza hlavná CS-SIS a záložná CS-SIS, a sú z nich prístupné počas maximálneho obdobia uvedeného v článku 18 ods. 3 nariadenia (ES) č. 1987/2006 a v článku 18 ods. 3 rozhodnutia 2007/533/SVV.
   2.   Postupy monitorovania použitia alebo porúch zariadení na spracovanie údajov sú uvedené v bezpečnostnej politike a výsledky monitorovacích aktivít sa pravidelne prehodnocujú. Ak je to potrebné, prijmú sa primerané opatrenia.
   3.   Zariadenia na zaznamenávanie a zápisy sú chránené pred manipuláciou a neoprávneným prístupom, aby sa dodržali požiadavky na zhromažďovanie a uchovávanie dôkazov počas obdobia ich uchovávania.
   Článok 19
   Šifrovacie opatrenia
   Na ochranu informácií sa primerane uplatňujú šifrovacie opatrenia. Ich použitie spolu s účelom a podmienkami musí vopred schváliť pracovník zodpovedný za bezpečnosť systému.
   KAPITOLA IV

      Bezpečnosť ľudských zdrojov

   Článok 20
   Profily zamestnancov
   1.   V rámci bezpečnostnej politiky sa ustanovia funkcie a povinnosti osôb, ktoré majú oprávnenie na prístup k centrálnemu SIS II.
   2.   V rámci bezpečnostnej politiky sa ustanovia funkcie a povinnosti osôb, ktoré majú oprávnenie na prístup ku komunikačnej infraštruktúre.
   3.   Bezpečnostné úlohy a povinnosti zamestnancov Komisie, dodávateľov a pracovníkov zapojených do prevádzkového riadenia sa stanovia, zdokumentujú a oznámia osobám, ktorých sa týkajú. Tieto úlohy a povinnosti zamestnancov Komisie sa uvádzajú v pracovnej náplni a cieľoch; pre dodávateľov sa uvádzajú v zmluvách alebo v dohodách o úrovni služieb.
   4.   Dohody o mlčanlivosti a utajení sa uzatvoria so všetkými osobami, na ktoré sa nevzťahujú pravidlá pre zamestnancov vo verejnej správe Európskej únie alebo členského štátu. Zamestnanci, ktorí musia pracovať s údajmi SIS II, majú potrebné previerky alebo certifikáciu v súlade s podrobnými postupmi, ktoré sa ustanovia v rámci bezpečnostnej politiky.
   Článok 21
   Informácie o zamestnancoch
   1.   Všetci pracovníci a dodávatelia absolvujú primeranú odbornú prípravu v oblasti bezpečnosti, právnych požiadaviek, politík a postupov v potrebnom rozsahu, aký si vyžadujú ich povinnosti.
   2.   Pri ukončení zamestnania alebo zmluvy sa vymedzia povinnosti súvisiace so zmenou zamestnania alebo s ukončením pracovného pomeru zamestnancov a dodávateľov v bezpečnostnej politike a v bezpečnostnej politike sa stanovia postupy s cieľom zabezpečiť vrátenie majetku a zrušiť prístupové práva.
   KAPITOLA V

      ZÁVEREČNÉ USTANOVENIA

   Článok 22
   Uplatniteľnosť
   1.   Toto rozhodnutie sa uplatňuje od dátumu stanoveného Radou v súlade s článkom 55 ods. 2 nariadenia (ES) č. 1987/2006 a s článkom 71 ods. 2 rozhodnutia 2007/533/SVV.
   2.   Účinnosť článku 1 ods. 1, článku 2 ods. 1, článku 2 ods. 3 písm. b), d), f) a i), článku 3, článku 6 ods. 5, článku 7 ods. 5, článku 9 ods. 6, článku 10 ods. 6, článku 13 ods. 2 a 3, článkov 15, 18 a článku 20 ods. 1 sa končí, keď riadiaci orgán prevezme svoje povinnosti.

      V Bruseli 4. mája 2010

            Za Komisiu

            predseda

         José Manuel BARROSO

      (1)  Ú. v. EÚ L 381, 28.12.2006, s. 4.

      (2)  Ú. v. EÚ L 205, 7.8.2007, s. 63.

      (3)  Ú. v. ES L 8, 12.1.2001, s. 1.


title: 2011/684/CFSP: Rozhodnutie Rady 2011/684/SZBP z  13. októbra 2011 , ktorým sa mení a dopĺňa rozhodnutie 2011/273/SZBP o reštriktívnych opatreniach voči Sýrii

text:
               14.10.2011

               SK

               Úradný vestník Európskej únie

               L 269/33

         ROZHODNUTIE RADY 2011/684/SZBP
   z 13. októbra 2011,
   ktorým sa mení a dopĺňa rozhodnutie 2011/273/SZBP o reštriktívnych opatreniach voči Sýrii
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 9. mája 2011 prijala rozhodnutie 2011/273/SZBP o reštriktívnych opatreniach voči Sýrii (1).

               (2)

               Vzhľadom na závažnosť situácie v Sýrii by sa predmetom reštriktívnych opatrení ustanovených v rozhodnutí 2011/273/SZBP mal stať ďalší subjekt, aby sa mu zabránilo vo využívaní finančných prostriedkov alebo hospodárskych zdrojov, ktoré má v súčasnosti vo vlastníctve, v držbe alebo ktoré sú pod jeho kontrolou, na účely finančnej podpory sýrskeho režimu, a aby sa mu pritom umožnilo dočasne využívať následne získané zmrazené finančné prostriedky alebo hospodárske zdroje na financovanie obchodu s neoznačenými osobami a subjektmi.

               (3)

               Rozhodnutie 2011/273/SZBP by sa malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Rozhodnutie Rady 2011/273/SZBP sa týmto mení a dopĺňa takto:

               1.

               Článok 3 sa mení a dopĺňa takto:

                           i)

                           odsek 1 sa nahrádza takto:
                           „1.   Členské štáty prijmú opatrenia potrebné na zabránenie vstupu na svoje územie, ako aj prechodu cezeň, osobám, ktoré sú zodpovedné za násilný zásah voči civilnému obyvateľstvu v Sýrii, a s nimi spriazneným osobám, ako sa uvádzajú v prílohe I.“;

                           ii)

                           odsek 8 sa nahrádza takto:
                           „8.   V prípadoch, keď členský štát podľa odsekov 3, 4, 5, 6 a 7 povolí osobám uvedeným v prílohe I vstup na svoje územie alebo prechod cezeň, toto povolenie sa obmedzí len na účel, na ktorý bolo udelené, a na osoby, ktorých sa týka.“

               2.

               Článok 4 sa mení a dopĺňa takto:

                           i)

                           odseky 1 a 2 sa nahrádzajú takto:
                           „1.   Zmrazujú sa všetky finančné prostriedky a hospodárske zdroje, ktoré patria osobám zodpovedným za násilný zásah voči civilnému obyvateľstvu v Sýrii, osobám a subjektom, ktoré profitujú z režimu alebo ho podporujú, a osobám a subjektom, ktoré sú s nimi spriaznené, uvedeným v prílohách I a II, ako aj všetky finančné prostriedky a hospodárske zdroje, ktoré sú vo vlastníctve takýchto osôb a subjektov, v ich držbe alebo pod ich kontrolou.
                           2.   Fyzickým a právnickým osobám a subjektom uvedeným v prílohách I a II, a to ani v ich prospech, sa priamo ani nepriamo nesprístupnia žiadne finančné prostriedky ani hospodárske zdroje.“;

                           ii)

                           písmeno a) odseku 3 sa nahrádza takto:

                                       „a)

                                       nevyhnutné na uspokojenie základných potrieb osôb uvedených v prílohách I a II a ich nezaopatrených rodinných príslušníkov vrátane platieb za potraviny, nájom alebo hypotéku, lieky a lekárske ošetrenie, úhrady daní, poistného a poplatkov za verejné služby;“;

                           iii)

                           písmeno a) odseku 4 sa nahrádza takto:

                                       „a)

                                       na predmetné finančné prostriedky alebo hospodárske zdroje sa vzťahuje súdne, administratívne alebo arbitrážne opatrenie alebo rozhodnutie prijaté alebo vydané pred dátumom zaradenia fyzickej alebo právnickej osoby, alebo subjektu uvedeného v článku 4 ods. 1 do príloh I a II;“;

                           iv)

                           písmeno c) odseku 4 sa nahrádza takto:

                                       „c)

                                       záložné právo alebo rozhodnutie nie je v prospech fyzickej alebo právnickej osoby alebo subjektu, ktoré sú uvedené v prílohách I a II, a”;

                           v)

                           dopĺňa sa tento odsek:
                           „5a.   Odsek 1 nebráni označenému subjektu uvedenému na zozname v prílohe II, aby počas obdobia dvoch mesiacov od dátumu jeho označenia vykonal platbu zo zmrazených finančných prostriedkov alebo hospodárskych zdrojov, ktoré takýto subjekt získal po dátume svojho označenia, pokiaľ je platba splatná podľa zmluvy týkajúcej sa financovania obchodu, a to za podmienky, že príslušný členský štát dospel k záveru, že priamym ani nepriamym príjemcom danej platby nie je osoba alebo subjekt uvedený v odseku 1.“

               3.

               Článok 4a sa nahrádza takto:
               „Článok 4a
               Označeným osobám alebo subjektom uvedeným v prílohách I a II ani žiadnej inej osobe či subjektu v Sýrii, vrátane vlády Sýrie, jej verejných orgánov, podnikov a agentúr, ani inej osobe či subjektu, ktoré si uplatňujú nárok prostredníctvom akejkoľvek takejto osoby alebo subjektu alebo v ich prospech, sa nesmie uznať žiaden nárok, a to ani kompenzácie, náhrada škody alebo akýkoľvek iný nárok takéhoto druhu, ako je napríklad nárok na započítanie pohľadávky, náhradu škody alebo pohľadávka so zárukou, nároky na predĺženie platnosti alebo vyplatenie dlhopisu, finančné záruky vrátane nárokov vyplývajúcich z akreditívov a podobných nástrojov v súvislosti so žiadnou zmluvou alebo transakciou, ktorej realizácia bola úplne alebo čiastočne, priamo alebo nepriamo ovplyvnená z dôvodu opatrení obsiahnutých v tomto rozhodnutí.“

               4.

               V článku 5 sa odsek 1 nahrádza takto:
               „1.   Rada na návrh členského štátu alebo vysokého predstaviteľa Únie pre zahraničné veci a bezpečnostnú politiku vytvára zoznamy uvedené v prílohách I a II a vykonáva v nich zmeny a doplnenia.“

               5.

               Článok 6 sa nahrádza takto:
               „Článok 6
               1.   V prílohách I a II sa uvádzajú dôvody zaradenia dotknutých osôb a subjektov do zoznamu.
               2.   V prílohách I a II sa pokiaľ možno uvádzajú aj informácie potrebné na identifikáciu dotknutých osôb alebo subjektov. V prípade fyzických osôb môžu tieto informácie zahŕňať mená vrátane prezývok, dátum a miesto narodenia, štátnu príslušnosť, číslo cestovného pasu a preukazu totožnosti, pohlavie, adresu, ak je známa, a funkciu alebo povolanie. V prípade subjektov môžu tieto informácie zahŕňať názvy, miesto a dátum registrácie, registračné číslo a miesto vykonávania činnosti.“

         Článok 2
   Príloha k rozhodnutiu 2011/273/SZBP sa stáva prílohou I.
   Článok 3
   Príloha k tomuto rozhodnutiu sa dopĺňa k rozhodnutiu 2011/273/SZBP ako príloha II.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 13. októbra 2011

            Za Radu

            predseda

         M. DOWGIELEWICZ

      (1)  Ú. v. EÚ L 121, 10.5.2011, s. 11.

      PRÍLOHA

            „PRÍLOHA II

               Zoznam subjektov podľa článku 4 ods. 1

               Subjekty

                        Názov

                        Identifikačné údaje

                        Dôvody

                        Dátum zaradenia na zoznam

                        1.

                        Commercial Bank of Syria (Obchodná banka Sýrie)

                                    —

                                    pobočka v Damasku, P.O. Box 2231, ul. Moawiya, Damask, Sýria;- P.O. Box 933, nám. Yousefa Azmeha, Damask, Sýria;

                                    —

                                    pobočka v Aleppo, P.O. Box 2, ul. Kastel Hajjarin, Aleppo, Sýria;

                              SWIFT/BIC CMSY SY DA; platí pre všetky pobočky [NPWMD]
                        webová stránka: http://cbs-bank.sy/En-index.php
                        tel.: +963 11 2218890
                        fax: +963 11 2216975
                        všeobecné riadenie: dir.cbs@mail.sy

                        štátna banka, ktorá poskytuje režimu finančnú podporu

                        13.10.2011“


title: Rozhodnutie Stáleho výboru štátov EZVO č. 1/2007/SC z  25. októbra 2007 , ktorým sa mení a dopĺňa rozhodnutie Stáleho výboru štátov EZVO č. 5/2004/SC, ktorým sa ustanovuje princíp rozdelenia nákladov finančného mechanizmu EHP

text:
               8.5.2008

               SK

               Úradný vestník Európskej únie

               L 122/32

      ROZHODNUTIE STÁLEHO VÝBORU ŠTÁTOV EZVO
   č. 1/2007/SC
   z 25. októbra 2007,
   ktorým sa mení a dopĺňa rozhodnutie Stáleho výboru štátov EZVO č. 5/2004/SC, ktorým sa ustanovuje princíp rozdelenia nákladov finančného mechanizmu EHP
   STÁLY VÝBOR ŠTÁTOV EZVO,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len Dohoda o EHP,
   so zreteľom na Protokol 38a o finančnom mechanizme EHP, ktorý bol Dohodou o účasti Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore vložený do Dohody o EHP, a ktorý bol zmenený a doplnený Dohodou o účasti Bulharskej republiky a Rumunska v Európskom hospodárskom priestore,
   so zreteľom na rozhodnutie Stáleho výboru štátov EZVO č. 5/2004/SC z 23. septembra 2004, ktorým sa ustanovuje princíp rozdelenia nákladov finančného mechanizmu EHP,
   so zreteľom na skutočnosť, že Lichtenštajnsko je v súčasnosti schopné zostaviť vlastné oficiálne údaje o hrubom domácom produkte (HDP),
   ROZHODOL TAKTO:
   Článok 1
   Odseky 6 a 7 prílohy k rozhodnutiu Stáleho výboru č. 5/2004/SC, ktorým sa ustanovuje princíp rozdelenia nákladov finančného mechanizmu EHP, sa nahrádzajú takto:

                  „6.

                  Informácie o HDP, na základe ktorých sa pre príslušný rok vypočítavajú príspevky, sa poskytnú do 1. februára toho istého roku a budú sa týkať rokov t-4, t-3, t-2. Pre Lichtenštajnsko sa použijú údaje, ktoré sú k dispozícii za posledné tri roky.“

   Článok 2
   Toto rozhodnutie nadobúda účinnosť bezodkladne. Po prvýkrát sa uplatní pre tranžu za obdobie 2007 až 2008.
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

      V Bruseli 25. októbra 2007

            Za Stály výbor

            predseda

         Stefán Haukur JÓHANNESSON

            generálny tajomník

         Kåre BRYN


title: 2012/488/EÚ: Rozhodnutie Rady z  22. júna 2012 o pozícii, ktorú má Európska únia zaujať vo Výbore pre obchod a udržateľný rozvoj, zriadenom podľa Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej, v súvislosti s fungovaním Fóra občianskej spoločnosti a zriadením panela expertov s cieľom preskúmať záležitosti v oblastiach patriacich do rozsahu pôsobnosti Výboru pre obchod a udržateľný rozvoj

text:
               28.8.2012

               SK

               Úradný vestník Európskej únie

               L 231/1

         ROZHODNUTIE RADY
   z 22. júna 2012
   o pozícii, ktorú má Európska únia zaujať vo Výbore pre obchod a udržateľný rozvoj, zriadenom podľa Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej, v súvislosti s fungovaním Fóra občianskej spoločnosti a zriadením panela expertov s cieľom preskúmať záležitosti v oblastiach patriacich do rozsahu pôsobnosti Výboru pre obchod a udržateľný rozvoj
   (2012/488/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Rada 23. apríla 2007 splnomocnila Komisiu na prerokovanie dohody o voľnom obchode s Kórejskou republikou v mene Európskej únie a jej členských štátov.

               (2)

               Dohoda o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej (1) (ďalej len „dohoda“) bola podpísaná 6. októbra 2010.

               (3)

               V súlade s článkom 15.10 ods. 5 dohody sa táto dohoda predbežne vykonáva od 1. júla 2011 s výhradou jej neskoršieho uzavretia.

               (4)

               Článok 13.13 ods. 1 dohody stanovuje, že sa strany dohodnú na fungovaní Fóra občianskej spoločnosti rozhodnutím Výboru pre obchod a udržateľný rozvoj (ďalej len „Výbor pre obchod a udržateľný rozvoj EÚ-Kórea“) najneskôr jeden rok po nadobudnutí platnosti dohody.

               (5)

               Článok 13.15 ods. 3 predpokladá vyhotovenie zoznamu osôb, ktoré môžu byť vyzvané, aby zastávali úlohu v paneli expertov s cieľom preskúmať akékoľvek záležitosti v rámci kapitoly o obchode a udržateľnom rozvoji, ktoré nemohli byť uspokojivo vyriešené počas vládnych konzultácií.

               (6)

               Únia by mala určiť, akú pozíciu treba zaujať v súvislosti s fungovaním Fóra občianskej spoločnosti a so zoznamom osôb, ktoré by mohli byť vyzvané, aby zastávali funkciu expertov,

         PRIJALA TOTO ROZHODNUTIE:
   Článok 1
   Pozícia, ktorú má Únia zaujať vo Výbore pre obchod a udržateľný rozvoj EÚ – Kórea, zriadenom na základe Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej, pokiaľ ide o:

               a)

               fungovanie Fóra občianskej spoločnosti uvedeného v článku 13.13 ods. 1 dohody a

               b)

               vyhotovenie zoznamu kvalifikovaných osôb, ktoré by boli členmi panela, v súlade s článkom 13.15 ods. 3 dohody,

         sa zakladá na návrhoch rozhodnutí Výboru pre obchod a udržateľný rozvoj EÚ – Kórea, ktoré sú pripojené k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 22. júna 2012

            Za Radu

            predsedníčka

         M. VESTAGER

      (1)  Ú. v. EÚ L 127, 14.5.2011, s. 6.

      NÁVRH
      ROZHODNUTIE VÝBORU PRE OBCHOD A UDRŽATEĽNÝ ROZVOJ EÚ – KÓREA č. …/2012
      z …
      o prijatí pravidiel fungovania Fóra občianskej spoločnosti podľa článku 13.13 Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej
      VÝBOR PRE OBCHOD A UDRŽATEĽNÝ ROZVOJ EÚ – KÓREA,
      so zreteľom na Dohodu o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej, podpísanú 6. októbra 2010 v Bruseli (ďalej len „dohoda“), a najmä na jej článok 13.13,
      keďže:

                  (1)

                  Článok 13.13 dohody stanovuje, že členovia domácej poradnej skupiny alebo skupín každej strany zasadajú na Fóre občianskej spoločnosti.

                  (2)

                  Zloženie Fóra občianskej spoločnosti zabezpečuje vyrovnané zastúpenie členov domácej poradnej skupiny alebo skupín.

                  (3)

                  Strany sa dohodnú na fungovaní Fóra občianskej spoločnosti rozhodnutím Výboru pre obchod a udržateľný rozvoj EÚ-Kórea najneskôr jeden rok po nadobudnutí platnosti dohody,

            PRIJAL TOTO ROZHODNUTIE:
      Článok 1
      Týmto sa stanovujú pravidlá fungovania Fóra občianskej spoločnosti uvedené v prílohe k tomuto rozhodnutiu.
      Článok 2
      Toto rozhodnutie nadobúda účinnosť dňom jeho prijatia.

         V …

            Za Výbor pre obchod a udržateľný rozvoj EÚ – Kórea

               spolupredseda Výboru pre obchod a udržateľný rozvoj EÚ – Kórea za Kórejskú republiku

               spolupredseda Výboru pre obchod a udržateľný rozvoj EÚ – Kórea za Európsku úniu

         PRÍLOHA

            PRAVIDLÁ FUNGOVANIA FÓRA OBČIANSKEJ SPOLOČNOSTI

         Článok 1
         Fórum občianskej spoločnosti bude zložené z 12 členov domácej poradnej skupiny EÚ a z 12 členov domácich poradných skupín Kórey, ktorých vymenujú samotné domáce poradné skupiny. Členov môžu sprevádzať odborní poradcovia. Zástupcovia Fóra občianskej spoločnosti každej strany zahŕňajú minimálne po troch zástupcoch obchodných organizácií, odborov a environmentálnych mimovládnych organizácií.
         Článok 2
         Fórum občianskej spoločnosti má jedného spolupredsedu za EÚ a jedného spolupredsedu za Kóreu. Spolupredsedov vymenuje domáca poradná skupina EÚ a kórejská domáca poradná skupina, resp. skupiny spomedzi svojich účastníkov na Fóre občianskej spoločnosti.
         Spolupredsedovia vypracujú program zasadnutí Fóra občianskej spoločnosti na základe žiadostí príslušných domácich poradných skupín. Okrem toho program zasadnutí obsahuje tieto pravidelné body:

                     a)

                     informácie strán o vykonávaní kapitoly o obchode a udržateľnom rozvoji;

                     b)

                     správy z konzultácií uskutočnených podľa článku 13.14 a o práci panela expertov podľa článku 13.15.

               Článok 3
         Fórum občianskej spoločnosti zasadá minimálne raz ročne, striedavo v Bruseli a v Soule, pokiaľ sa strany nedohodnú inak. Mimoriadne zasadnutie možno uskutočniť na požiadanie jednej z domácich poradných skupín.

      NÁVRH
      ROZHODNUTIE VÝBORU PRE OBCHOD A UDRŽATEĽNÝ ROZVOJ EÚ – KÓREA č. …/2012
      z …
      o zriadení panelu expertov podľa článku 13.15 Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej
      VÝBOR PRE OBCHOD A UDRŽATEĽNÝ ROZVOJ EÚ – KÓREA,
      so zreteľom na Dohodu o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej, podpísanú 6. októbra 2010 v Bruseli (ďalej len „strany“ a „dohoda“), a najmä na jej článok 1315,
      keďže:

                  (1)

                  Jedna zo strán môže požiadať, aby sa zvolalo zasadnutie panela expertov s cieľom preskúmať záležitosť, ktorá nebola uspokojivo vyriešená počas vládnych konzultácií.

                  (2)

                  Vykonávanie odporúčaní panelu expertov monitoruje Výbor pre obchod a udržateľný rozvoj EÚ – Kórea.

                  (3)

                  Strany vytvorili zoznam 18 mien, ktorý je uvedený v prílohe tohto rozhodnutia,

            PRIJAL TOTO ROZHODNUTIE:
      Článok 1
      Zoznam expertov, ktorí môžu byť členmi panela expertov na účely článku 13.15 dohody, je stanovený v prílohe k tomuto rozhodnutiu a týmto sa schvaľuje.
      Článok 2
      Toto rozhodnutie nadobúda účinnosť dňom jeho prijatia a oznámi sa Výboru pre obchod EÚ – Kórea.

         V …

            Za Výbor pre obchod a udržateľný rozvoj EÚ – Kórea

               spolupredseda Výboru pre obchod a udržateľný rozvoj EÚ – Kórea za Kórejskú republiku

               spolupredseda Výboru pre obchod a udržateľný rozvoj EÚ – Kórea za Európsku úniu

         PRÍLOHA

            ZOZNAM EXPERTOV

            Experti, ktorých navrhuje Kórea

                     Kee-whahn CHAH

                     Young Gil CHO

                     Weon Jung KIM

                     Suh-Yong CHUNG

                     Taek-Whan HAN

                     Won-Mog CHOI

            Experti, ktorých navrhuje EÚ

                     Eddy LAURIJSSEN

                     Jorge CARDONA

                     Karin LUKAS

                     Hélène RUIZ FABRI

                     Laurence BOISSON DE CHAZOURNES

                     Geert VAN CALSTER

            Predsedovia

                     Thomas P. PINANSKY

                     Nguyen Van TAI

                     Le HA THANH

                     Jill MURRAY

                     Ricardo MELÉNDEZ-ORTIZ

                     Nathalie BERNASCONI-OSTERWALDER